CELEX: 62012TN0300
Language: sl
Date: 2012-07-09 00:00:00
Title: Zadeva T-300/12: Tožba, vložena 9. julija 2012 – Lidl Stiftung proti UUNT – A Colmeia do Minho (FAIRGLOBE)

8.9.2012   
            
            
               SL
            
            
               Uradni list Evropske unije
            
            
               C 273/16
            
         Tožba, vložena 9. julija 2012 – Lidl Stiftung proti UUNT – A Colmeia do Minho (FAIRGLOBE)
   (Zadeva T-300/12)
   2012/C 273/28
   Jezik, v katerem je bila tožba vložena: angleščina
   
      Stranke
   
   
      Tožeča stranka: Lidl Stiftung & Co. KG (Neckarsulm, Nemčija) (zastopnika: M. Wolter in A. Berger, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: A Colmeia do Minho Lda (Aldeia de Paio Pires, Portugalska)
   
      Predlogi
   
   
               —
            
            
               Odločba drugega odbora za pritožbe Urada za usklajevanje na notranjem trgu (znamke in modeli) z dne 2. aprila 2012 v zadevi R 1981/2010-2 naj se razveljavi v delu, v katerem je bilo ugovoru ugodeno;
            
         
               —
            
            
               toženi stranki naj se naloži plačilo stroškov postopka; in
            
         
               —
            
            
               intervenientki naj se naloži plačilo stroškov postopka pred odborom za pritožbe.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: figurativna znamka „FAIRGLOBE“ za proizvode in storitve iz razredov 18, 20, 24, 25, 29, 30, 31, 32 in 33 – prijava znamke Skupnosti št. 6896261
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Navajana znamka ali znak: portugalska registracija št. 221497 figurativne znamke „GLOBO PORTUGAL“ za proizvode iz razreda 30; portugalska registracija št. 221498 figurativne znamke „GLOBO PORTUGAL“ za proizvode iz razreda 29; portugalska registracija št. 311549 besedne znamke „GLOBO“ za proizvode iz razreda 29; portugalska registracija št. 337398 besedne znamke „GLOBO“ za proizvode iz razredov 2, 29 in 30
   
      Odločba oddelka za ugovore: delna ugoditev ugovoru
   
      Odločba odbora za pritožbe: delna ugoditev pritožbi in njena delna zavrnitev
   
      Navajani tožbeni razlogi:
   
   
               —
            
            
               kršitev člena 15(1) v povezavi s členom 42(2) in (3) Uredbe Sveta št. 207/2009 in pravilom 22(3) in (4) Uredbe Komisije št. 2868/95;
            
         
               —
            
            
               kršitev člena 8(1)(b) Uredbe Sveta št. 207/2009.